**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.06.2019, ora 08.00 – 02.06.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 02.06.2019, ora 07.00**

**RÂURI**

Debitele au fost în general în creştere, ca urmare a precipitaţiilor căzute în interval şi propagării, exceptând râurile din Dobrogea, unde au fost relativ staţionare.

Debitele se situează în jurul și peste mediile multianuale lunare, exceptând râurile din bazinele hidrografice: Moraviţa, Cerna, Vedea, Neajlov superior, Ialomiţa inferioară, Bârlad, unii afluenţi ai Oltului şi Prutului şi cele din Dobrogea, unde se situează la valori cuprinse între 30 – 90% din normalele lunare.

Se situează peste:

- **COTELE DE INUNDAŢIE** râurile la staţiile hidrometrice: Tur – Micula (310+36)-jud.SM, Crasna – Domănești (500+49)-jud.SM, Crasna – Berveni (590+36)-jud. SM, Prut – Stânca Aval (300+70)-jud.BT;

- **COTELE DE ATENŢIE** râurile la staţiile hidrometrice: Tur – Călinești Oaș (350+13)-jud. SM, Tur – Turulung (360+10)-jud.SM, Crișul Negru – Zerind (600+114)-jud. AR, Bega – Făget (220+40)-jud. TM, Bega – Balinţ (450+96)-jud.TM, Bega – Chizătău (200+20)-jud.TM, Gladna - Firdea(110+4)-jud.TM, Saşa – Poieni (50+8)-jud.TM, Timiş – Lugoj (150+6)-jud.TM, Bistra – Obreja (85+3)-jud.CS, Pogăniş – Valea Pai (200+10)-jud.CS, Olt – Hoghiz (300+10)-jud.BV, Cricovul Sărat – Cioranii de Jos (230+70)- jud.PH, Jijia – Dângeni (380+12)-jud.BT, Jijia – Todireni (210+10)-jud.BT, Miletin – Şipote (150+75)-jud.IS, Bârlad – Negreşti (500+78)-jud.VS, Tutova – Puieşti (250+31)-jud.VS, Prut – Fălciu (500+34)-jud.VS, Prut – Oancea (440+64)-jud. GL şi Prut – Şiviţa (360+65)-jud.GL.

În interval s-au situat peste:

**- COTA DE INUNDAŢIE** râul Toplog la staţia hidrometrică Saraiu (400+10)-jud.CT.

**- COTELE DE ATENȚIE** râurile la stațiile hidrometrice: Crişul Alb – Chişineu Criş (600+1)-jud.AR, Orăştie – Orăştie (200+10)-jud.HD, Govojdia – Teliuc (150+2)-jud.HD, Vornic – Râmna (180+4)-jud.CS, Hăuzeasca – Firdea (180+10)-jud.TM, Râul Doamnei – Ciumeşti (200+5)-jud.AG, Teleajen – Moara Domnească (350+44)-jud.PH, Tutova – Rădeni (250+62)-jud.VS, Drislea – Drislea (200+60)-jud.BT, Sitna – Todireni (250+43)-jud.BT şi Prut – Rădăuţi Prut (290+72)-jud.BT.

**Este în vigoare AVERTIZAREA HIDROLOGICĂ nr. 26 din 01.06.2019.**

În interval au fost emise **5 AVERTIZĂRI de FENOMENE IMEDIATE** şi **4 ATENŢIONĂRI de FENOMENE IMEDIATE.**

Debitele vor fi, în general, în creştere, ca urmare a precipitaţiilor în curs, celor prognozate şi propagării, exceptând râurile din Dobrogea, unde vor fi relativ staţionare.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din nordul, vestul, sudul şi estul ţării, cu posibile depășiri ale **COTELOR DE APĂRARE**, datorită precipitaţiilor, sub formă de aversă, izolat mai însemnate cantitativ, prognozate.

Din cauza propagării viiturilor formate anterior, se vor situa peste:

- **COTELE DE INUNDAȚIE** râurile la stațiile hidrometrice: Tur – Micula (310+30)-jud. SM, Crasna – Domănești (500+40) şi Crasna – Berveni (590+30)-jud. SM:

- **COTELE DE ATENȚIE** râurile la stațiile hidrometrice: Tur, Crasna, Crișul Negru, Bega, Timiş și Prut cu valori cuprinse între 20 – 90 cm.

**Se menţine în vigoare AVERTIZAREA HIDROLOGICĂ nr. 26 din 01.06.2019.**

**DUNĂRE**

Debitul la intrarea în ţară (secţiunea Baziaş) în intervalul 01.06 – 02.06.2019 a fost staţionar, având valoarea de 9000 m3/s, peste media multianuală a lunii iunie (6400 m3/s).

În aval de Porţile de Fier debitele au fost în creștere pe sectorul Gruia – Calafat, în scădere pe sectorul Bechet – Corabia și relativ staționare pe sectorul Tr. Măgurele – Tulcea.

La stația hidrometrică Isaccea – jud. TL nivelul (ora 18:00) s-a menținut peste FAZA I DE APĂRARE (380+9).

Debitul la intrarea în ţară (secţiunea Baziaş) va fi staţionar (9000 m3/s).

În aval de Porţile de Fier debitele vor fi în creştere pe sectorul Gruia – Tr. Măgurele şi relativ staţionare pe sectorul Zimnicea - Tulcea.

La stația hidrometrică Isaccea – jud. TL nivelul se va menține peste FAZA I DE APĂRARE (380+9).

***Se situează în faza I de apărare următoarele sectoare de dig:***

-Gârliciu-Dăeni, Ostrov-Peceneaga, Peceneaga-Turcoaia, Măcin-Iglița-Carcaliu, Smârdan-23 August I şi II, 23 August-Grindu, Grindu-Canton km 30, Ciulineț-Isaccea - jud. Tulcea; Călmățui-Gropeni-Chiscani comp 1,2 si 3, Municipiu, Brăila-Dunăre-Siret, Vărsătura și Noianu –Chiscani, Gemenele, Bălaia, Maicanu și Bandoiu jud. Brăila (din administrarea ANAR), dig loc. Măcin, dig loc. Smârdan, dig loc. Chilia Veche (din administrarea consiliilor locale), dig şosea Măcin-Smârdan (din administrarea Companiei Naționale de Autostrăzi şi Drumuri Naționale)-jud. Tulcea.

***Se situează în faza a II-a de apărare următoarele sectoare de dig:***

-Tudor Vladimirescu, R3, R4, Canton km 30-Ciulineț –jud. Tulcea; Filipoiu si Lungulețu- jud. Brăila (din administrarea ANAR), dig loc. Nufăru-Victoria (din administrarea consiliilor locale)-jud. Tulcea.

**2.** **Situația meteorologică în intervalul 01.06.2019, ora 08.00 – 02.06.2019, ora 06.00**

**ÎN ŢARĂ**

Vremea a fost apropiată de normal din punct de vedere termic, iar în vestul, centrul, nordul și nord-estul țării a fost și (în general) instabilă. Cerul a fost variabil în sud și sud-est, dar a prezentat înnorări temporar accentuate în rest. S-au semnalat averse și descărcări electrice în nordul și centrul Moldovei, Transilvania, Banat, cea mai mare parte a Crișanei, local în Oltenia și izolat în Muntenia și Maramureș. Vântul a suflat slab și moderat, cu unele intensificări în timpul ploilor în nord-estul teritoriului. Cantitățile de apă înregistrate în intervale scurte de timp sau prin acumulare, până la încheierea prezentului raport, au depășit în jumătatea de nord a Moldovei local 20 l/mp și izolat 50...60 l/mp. Din datele colectate la stațiile meteorologice și hidrologice s-a consemnat grindină pe raza județului Iași. Temperaturile maxime s-au situat între 17 grade la Cotnari și 29 de grade la Tulcea, Sulina, Gura Portiței, Constanța, Sf. Gheorghe - Deltă și Jurilovca, iar la ora 06.00 se înregistrau valori termice cuprinse între 9 grade la Toplița și 20 de grade la Constanța-dig. Cu totul izolat s-a semnalat ceață, dimineața în sudul țării, iar noaptea în centru.

***OBSERVAȚII*** *- De ieri dimineață, de la ora 06.00, au fost în vigoare 12 mesaje pentru fenomene meteorologice periculoase imediate, emise după cum urmează:
- 7 avertizări cod portocaliu: 2 de SRPV Bacău, 2 de SRPV Sibiu, 2 de CNPM pentru SRPV Sibiu, respectiv pentru SRPV Bacău și 1 de SRPV Timișoara;
- 5 atenționari cod galben: 2 de SRPV Timișoara și câte una de SRPV Sibiu, SRPV Cluj, respectiv CNPM pentru SRPV Sibiu.*

**LA BUCUREŞTI**

Vremea a fost normală termic. Cerul a fost variabil, iar vântul a suflat slab și moderat. Temperatura maximă a fost de 25 de grade la Afumați și Băneasa și 24 la Filaret, iar la ora 06.00 se înregistrau 15 grade la Băneasa și 16 grade la Afumați și Filaret.

**3. Prognoza meteorologică în intervalul 02.06.2019, ora 08.00 – 03.06.2019, ora 08.00**

**ÎN ŢARĂ**

**Vremea se va menține instabilă. Temporar înnorările vor fi accentuate și, pe arii relativ extinse în jumătatea de sud a țării și local în rest, se vor semnala averse ce vor avea și caracter torențial, descărcări electrice, intensificări de scurtă durată ale vântului, vijelii și căderi de grindină. Astfel de fenomene vor fi mai frecvente în sudul și sud-vestul teritoriului, precum și în zonele montane și submontane. În intervale scurte de timp sau prin acumulare, cu precădere în sud-vest și în zona Carpaților Meridionali, cantitățile de apă vor depăși local 20...25 l/mp și pe arii restrânse 35...50 l/mp.** Temperaturile maxime se vor situa între 22 și 29 de grade, cu cele mai ridicate valori în sud-est, iar cele minime vor fi cuprinse între 10 și 22 de grade.

**LA BUCUREŞTI**

Vremea se va menține în general instabilă. Vor fi înnorări temporar accentuate, averse ce pot avea caracter torențial, descărcări electrice și intensificări ale vântului. Temperatura maximă se va situa în jurul valorii de 27 de grade, iar cea minimă va fi de 15...17 grade.

1. ***CALITATEA APELOR***

***Administrația Națională Apele Române*** informează că începând de la 01.06.2019, ora 7.00, ca urmare a cresterii debitelor de apa pluviala colectata din sistemul de canalizare a localitatii Tampa, statie de epurare apartinand ApaProd Deva-CO Simeria, a fost rupt sigiliul, apele neepurate fiind evacuate direct in cursul de apa Canal Batiz.

La 01.06.2019, între orele 14.00-19.00, ca urmare a creșterii debitelor de apă pluvială colectată din sistemul de canalizare a localității Santuhalm, stație de epurare aparținând ApaProd Deva a fost rupt sigiliul, apele neepurate fiind evacuate direct în cursul de apă r. Cerna.

La 01.06.2019, la ora 22.00, s-a consemnat fisurarea conductei de apă ce alimentează Stația de Tratare a Apei Cipău, jud. Mureș, care alimenteaza loc. Iernut.

1. ***CALITATEA MEDIULUI***
2. **În domeniul aerului**

Nu s-au produs evenimente deosebite.

1. **În domeniul solului şi vegetaţiei**

Nu s-au produs evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE